L 45/1460
HR
Službeni list Europske unije
24.2.2022.
KOMISIJA PILOT-PROJEKTI
POGLAVLJE PP 07 — ULAGANJA U LJUDE, SOCIJALNU KOHEZIJU I VRIJEDNOSTI (nastavak) PP 07 21
(nastavak)
PP 07 21 05
(nastavak) Napomene Ova odobrena sredstva namijenjena su pokrivanju nepodmirenih obveza iz prethodnih godina u okviru pilot-projekta.
Postoji velika zabrinutost da bi tehnološki napredak (osobito u području umjetne inteligencije) mogao dovesti do nezaposlenosti.
Međutim, iako su izgubljena mnoga radna mjesta, stvorit će se nova.
Videoigre mijenjaju naše društvo i preoblikuju načine na koje mladi konzumiraju zabavni sadržaj.
Ubrzano postaju najvažniji i najutjecajniji medij našeg doba.
Danas je na svijetu više od 2,5 milijarde igrača videoigara koji će u 2019.
potrošiti 152,1 milijardu USD na videoigre.
Te brojke rastu svake godine po stopi od približno 10 %.
U Uniji 54 % stanovništva igra videoigre, što je otprilike 250 milijuna igrača koji prosječno u igri provode 8,7 sati.
Sektor videoigara ne samo da jača kao gospodarsko i kulturno područje već videoigre postaju i novi društveni medij koji spontano okuplja ljude.
Osobe se njima služe za učenje, povezivanje, izražavanje mišljenja, razmjenu znanja i iskustva te čak i za obavljanje novih radnih i gospodarskih aktivnosti.
Igranje videoigara doživljava ogromnu popularnost kao sport i počinje konkurirati tradicionalnim sportskim događajima.
Više od 100 milijuna ljudi gledalo je 2019.
Svjetsko prvenstvo u igranju videoigre „League of Legends”, čime je potvrđen status te videoigre kao najpopularnijeg elektroničkog sporta, a prvenstva kao jednog od najpopularnijih svjetskih kulturnih događanja.
Još jedan primjer snage videoigara je Roblox koji nudi interaktivni svijet u kockicama u kojem mladi programeri mogu zarađivati stvaranjem i razmjenom videoigara u okviru zajednice od preko 120 milijuna igrača.
Prema podacima Robloxa svečanost sedme godišnje dodjele nagrade Bloxyja održane u virtualnom svijetu Robloxa privukla je više od 4 milijuna istovremenih igrača tijekom vrhunca svečanosti te prikupila 100 000 USD za neprofitne organizacije.
Ako se samo držimo činjenica i pogledamo veliki utjecaj koji industrija videoigara već ima na trenutačne naraštaje, čini se dosta hitnim da naše vlade i stvaraoci politika steknu što bolje razumijevanje te industrije te nauče kako Europa može igrati pametniju i aktivniju ulogu kako u potrošnji tako i u proizvodnji videoigara.
Mjere i rezultati Ovim pilot-projektom stvara se interdisciplinarna europska mreža stručnjaka, mislioca i vođa koji su voljni širiti svoju viziju o vrijednosti i mogućnostima sektora videoigara za budućnost našeg društva, kulture i gospodarstva.
U okviru te mreže održat će se sastanci za razmjenu iskustva s dionicima iz ključnih sektora i utjecajnih grupa u područjima poput politike, financija, prava, obrazovanja, kulture te znanosti i zdravstva koji žele oblikovati europski plan za industriju videoigara.
Kako bi se očuvala potpuna neovisnost svih rasprava i zaključaka, važno je da od samog početka na članove mreže ne utječu subjekti i lobiji koje potiču komercijalni ili /gospodarski interesi.
To znači da će članovi sudjelovati kao privatne osobe i neće predstavljati određeno poduzeće ili organizaciju.
Na temelju opažanja i zaključaka sa svih tih sastanaka izradit će se izvješća koji će se podijeliti svim sudionicima, a u kojima će se istaknuti strateška područja suradnje industrije videoigara i javnog sektora, osobito na europskoj razini, kako bi se promicalo razumijevanje mogućnosti i izazova koji predstoje europskom sektoru videoigara.
PP 07 21 07
Pilot-projekt — Jamstvo osnovnog dohotka, e-platne kartice za marginalizirane osobe: inovativni financijski i politički instrument za promicanje učinkovitijeg pružanja socijalnih naknada osobama koje žive u ekstremnom siromaštvu